कक्राझार जिलानि गसाइगाव महकुमानि सिंयाव थानाय दुमबाजार गामिनि रायजो राजाफोरा मायरं रानग्रा दिलार बिथां रुस्न’ बसुमातारीनि सायाव जाख्ल’नायनि अजद होदों। आरो खोला दुमबाजारखौ आलादा खालामनानै गोदान दिलार थिसननांगौ नि दाबि खालामदों रायजो राजाफोरा। दुमबाजारा‌ मोननै बाहागोआव रानजानाय मोनसे गुवार ओनसोल जायखौ सा आरो खोला दुमबाजार बाहागोआव रान्नाय जादों। दायो बे मोननै ओनसोलनि मादाव खोला दुमबाजार ओनसोलनि रायजो राजाफोरा गावसोरनि दिलार खौ सा दिलार निफ्राय बोखावनानै होनो खावलायदों। रायजो राजाफोरा अजद होदोंदि दिलार बिथां रुस्न’ बसुमतारी आ मोन्नांगौ मायरं आरो खेरासिनखौ नांगौबायदि समाव होनो नाजाया आरो खम बिबांआव रानो आरो आग्लायनायखौ जाख्लनायनि अजद सौरांआव फैदों। बेनिखायनो बिथांखौ सोलायनानै खोला दुमबाजार नि थाखाय सासे गोदान दिलार थिसननांगौ होनना आथिखालनि बिटिसि सरखारनिसिम दाबि खालामदों।